Silvio Piola (* 29. september 1913, Robbio, Taliansko† 4. október 1996, Gattinara, Taliansko) bol taliansky futbalista. S 274 gólmi je historicky najlepším strelcom talianskej najvyššej súťaže a tretím najlepším strelcom talianskej futbalovej reprezentácie s 30 gólmi. So žiadnym klubom však nikdy nezískal ligový titul. V roku 1938 vyhral s Talianskom majstrovstvá sveta vo futbale, pričom vo finále dal dva góly.